b'\n_START_ARTICLE_\nHideki Noda\n_START_PARAGRAPH_\nHideki Noda (jap. \xe9\x87\x8e\xe7\x94\xb0\xe8\x8b\xb1\xe6\xa8\xb9, s. 7. maaliskuuta 1969 Osaka) on entinen japanilainen F1-kuljettaja. H\xc3\xa4n osallistui kolmeen F1-osakilpailuun kaudella 1994. H\xc3\xa4n keskeytti kaikissa kilpailuissa, eik\xc3\xa4 saavuttanut pisteit\xc3\xa4. H\xc3\xa4n toimi Simtekin testikuljettajana kaudella 1995 toivoen saavansa ajopaikan, mutta K\xc5\x8dben maanj\xc3\xa4ristys ja tallin lakkauttaminen lopettivat h\xc3\xa4nen uransa. H\xc3\xa4nt\xc3\xa4 povailtiin Forti-tallin kuljettajaksi seuraavalle kaudelle._NEWLINE_Noda siirtyi Indy Lights -sarjaan seuraavana vuonna ollen ainoa japanilainen, joka on voittanut CART-tapahtuman. H\xc3\xa4n palasi Japaniin muutaman vuoden p\xc3\xa4\xc3\xa4st\xc3\xa4 ajamaan Team Cerumo Toyota Supralla yhdess\xc3\xa4 Hironori Takeuchin kanssa. H\xc3\xa4n siirtyi vuonna 1999 Esson Tiger -tiimiin Le Mansissa. H\xc3\xa4n onnistui voittamaan Fujissa kyseisen\xc3\xa4 vuonna._NEWLINE_Vuonna 2002 Noda palasi yhdysvaltoihin ja ajoi 6 kilpailua Indy Racing Leaguessa Indycar-sarjoissa ollen parhaimmillaan 10. Phoenixin International Racewaylla. H\xc3\xa4n osallistui my\xc3\xb6s A1 Grand Prix -sarjaan saavuttaen 3 pistett\xc3\xa4. H\xc3\xa4n osallistui Le Mansin 24 tunnin kilpailuun vuonna 2008, mutta karsiutui. H\xc3\xa4n ajoi urallaan my\xc3\xb6s F3- ja F2 luokissa.'